# Dima Aktaa

Dima Aktaa (àrab: ديما الأكتع, Dīmā al-Aktaʿ) (Síria, 1994) és una atleta i corredora de fons siriana, inclosa a la llista de les 100 dones de la BBC el 2022, el mateix any que va començar els entrenaments per competir en els 100 metres als Jocs Paralímpics d'estiu de 2024.

## Biografia

Aktaa va néixer l'any 1994 a Síria. L'agost de 2012 la seva casa de Salqin, prop d'Idlib, va ser bombardejada i els efectes de l'explosió li van fer perdre una cama. La família va marxar de Síria cap al Líban, on va viure durant uns quants anys, abans d'emigrar al Regne Unit com a refugiats el 2017. Ella i la seva família es van establir a Bedfordshire el 2018 i allà, gràcies al sistema de salut anglès, va aconseguir la seva primera cama ortopèdica. Uns anys després, va aconseguir una cama ortopèdica per córrer i va iniciar els entrenaments i les curses per aconseguir finançament per a pròtesis per als infants que han perdut extremitats a causa de les guerres.
Durant la pandèmia de COVID-19, va formar part d'una iniciativa a peu que va recaptar més de 70.000 £ per donar suport les vacunacions als camps de refugiats. El 2022 Aktaa va començar a entrenar-se per competir en els 100 m als Jocs Paralímpics d'estiu de 2024.

## Reconeixements

El 2020 va ser reconeguda com a membre de The Lionhearts, una selecció alternativa de futbol anglesa. La cantant pop Anne-Marie va escriure una cançó sobre la seva vida.
Les contribucions d'Aktaa a l'esport i la conscienciació sobre la discapacitat van propiciar la seva inclusió a la llista de 100 dones de la BBC el 2022.

## Referències

* 1 2 Wilkins, As told to Bridie. «‘I was told I’d never walk again. Now I run every day’» (en anglès britànic). Women's Health, 25-10-2022. [Consulta: 27 desembre 2022].
* 1 2 3 «BBC 100 Women 2022: Who is on the list this year? - BBC News» (en anglès britànic). [Consulta: 14 gener 2023].
* 1 2 Blackledge, Richard. «Beds runner who lost leg in Syria explosion sets sights on Paralympics» (en anglès). bedfordshirelive, 08-09-2021. [Consulta: 27 desembre 2022].
* 1 2 «A Walk with Dima» (en anglès britànic). Refugee Week, 23-06-2022. [Consulta: 14 gener 2023].
* 1 2 Speare-Cole, Rebecca. «Disabled Syrian refugee helps raise £70k to protect camps from virus» (en anglès). Evening Standard, 14-06-2020. [Consulta: 14 gener 2023].
* ↑ Wilkins, Como se contó a Bridie. «"Me dijeron que nunca volvería a caminar. Ahora corro todos los días"» (en espanyol europeu), 01-11-2022. [Consulta: 14 gener 2023].
* ↑ Association, The Football. «Dema Aktaa welcomed into England's Lionhearts squad by Ellen White» (en anglès). www.thefa.com. [Consulta: 27 desembre 2022].
* ↑ Gonzalbo, Àlex. «Sarah Chan, la jugadora a qui escopien a la cara». Ara, 18-12-2022. [Consulta: 14 gener 2023].
* ↑ Fatima, Sakina. «9 Arab women on BBC's 100 most influential women list of 2022» (en anglès americà). The Siasat Daily, 07-12-2022. [Consulta: 27 desembre 2022].
* ↑ Desk, Samaa Web. «Muslim women who made it to ‘BBC 100 Women 2022’ list» (en anglès). Samaa, 08-12-2022. [Consulta: 27 desembre 2022].

## Enllaços externs

* The Guilty Feminist : Being Extra amb Felicity Ward i les convidades especials Sol Escobar i Dema Aktaa (podcast)
* Anne-Marie - Beautiful [Vídeo oficial]